অশন প্রিয়ঞ্জন

অশন প্রিয়ঞ্জন সুবাসিংহে (জন্ম: ১৪ আগস্ট, ১৯৮৯) শ্রীলঙ্কান ক্রিকেটার হিসেবে পশ্চিম প্রদেশের কলম্বোয় জন্মগ্রহণ করেন। শ্রীলঙ্কা জাতীয় ক্রিকেট দলের অন্যতম সদস্য প্রিয়ঞ্জন একদিনের আন্তর্জাতিকে খেলছেন। দলে তিনি অল-রাউন্ডার হিসেবে আছেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন। ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের অধিনায়ক ছিলেন তিনি। এছাড়াও তিনি ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের সদস্য ছিলেন।

 খেলোয়াড়ী জীবন 
কলম্বোর নালন্দা কলেজে অধ্যয়ন করেছেন। ২০০৫ থেকে ২০০৮ সাল পর্যন্ত কলেজের প্রথম একাদশে ক্রিকেট খেলেছেন ও ২০০৮ সালে সহঃ অধিনায়ক মনোনীত হন প্রিয়ঞ্জন। পড়াশোনা শেষে ব্লুমফিল্ড ক্রিকেট ও অ্যাথলেটিক ক্লাব, কম্বাইন্ড প্রভিন্স, রুহুনা, শ্রীলঙ্কা এ ক্রিকেট দল, শ্রীলঙ্কা ক্রিকেট ডেভেলপম্যান্ট একাদশ, তামিল ইউনিয়ন ক্রিকেট ও অ্যাথলেটিক ক্লাব, শ্রীলঙ্কা বোর্ড প্রেসিডেন্টস একাদশে খেলেছেন তিনি।

জানুয়ারি, ২০১০ সালে বাংলাদেশে অনুষ্ঠিত সাফ গেমসে শ্রীলঙ্কা যুব টি২০ দলের নেতৃত্বে ছিলেন। ২০১১ সালে কাউলুন ক্রিকেট ক্লাবে তিনদিনের হংকং ক্রিকেট সিক্সেস প্রতিযোগিতায়ও দলের প্রতিনিধিত্ব করেন।

 তথ্যসূত্র 

 আরও দেখুন 
 সচিত্র সেনানায়েকে
 শ্রীলঙ্কা জাতীয় ক্রিকেট দল
 ২০১৩-১৪ শ্রীলঙ্কা ক্রিকেট দলের বাংলাদেশ সফর

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
বিষয়শ্রেণী:ইউভা নেক্সটের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:হাম্বানতোতা ট্রুপার্সের ক্রিকেটার
বিষয়শ্রেণী:কলম্বো ডিস্ট্রিক্টের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী শ্রীলঙ্কান
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসে রৌপ্যপদক বিজয়ী শ্রীলঙ্কান
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:কলম্বো স্ট্রাইকার্সের ক্রিকেটার